 -
                                     udskrift
                                         af
                     sø- og handelsrettens dombog
                                      _________
den 23. januar 2002 blev af retten i sagen
h 86/00: telia finans danmark, filial af telia finans ab sverige
            (advokat jens ottosen-støtt)
            mod
            nordvestjysk folkecenter for vedvarende energi
            (advokat poul gudbjerg)
            adciteret:
            sharp it partner aps
            (advokat rené knudsen)
afsagt sålydende
                                       d o m:
sagen vedrører betaling for en lejet kopimaskine som sagsøgeren, nordvestjysk
folkecenter for vedvarende energi, hurup, fik leveret af adciterede, sharp it
partner aps, herning, med sagsøgeren, telia finans danmark, filial af telia fi-
nans ab sverige, som financier (finansiel leaser).
telia har nedlagt påstand om at nordvestjysk folkecenter til telia skal betale kr.
414.345,00 med tillæg af moms kr. 103.586,00, ialt kr. 517.931 med tillæg af pro-
cesrente fra sagens anlæg den 13. september 2000.
                                            - 2 -
nordvestjysk folkecenter har påstået frifindelse, subsidiært betaling af et mindre
beløb, og har over for adciterede sharp it partner nedlagt påstand om at selskabet
skal friholde nordvestjysk folkecenter for ethvert beløb som nordvestjysk folkecen-
ter måtte blive pålagt at betale til telia. subsidiært har nordvestjysk folkecenter
nedlagt påstand om at sharp it partner til nordvestjysk folkecenter skal betale et
mindre beløb end kr. 517.931,00 med procesrente fra sagens anlæg.
sharp it partner har nedlagt påstand om frifindelse.
telia har oplyst at kopimaskinen som sagen handler om befinder sig hos telia. den
er til disposition for nordvestjysk folkecenter hvis der gives dom efter telias på-
stand.
sagsfremstilling
ved aftale dateret den 21. januar 2000 for nordvestjysk folkecenter og den 24. marts
2000 for telia lejede centret en kopimaskine sharp ar-405 for 72 måneder begyn-
dende den 1. april 2000. lejeafgiften pr. måned var kr. 5.775,00. lejen var variabel
med regulering efter 3 mdr. cibor-rente. som leverandør var angivet sharp it part-
ner, herning.
som særlige vilkår var anført:
”nærværende aftale afløser aftale med leasingfyn nr. 10001216
  tillæg til kontrakt af dato 21.01.2000”
herunder var anført som standardtekst:
        ”telia finans, som ejer det lejede, lejer dette til den ovenfor anførte lejer på de
        i denne aftale angivne vilkår, herunder vedhæftede ”almindelige betin-
        gelser for leje” ... hvilke betingelser lejer ved sin underskrift nedenfor
        bekræfter at have modtaget og være bekendt med. denne aftale er oprettet i et
        eksemplar, som lejer vil modtage en kopi af, så snart denne er underskrevet af
        begge parter. aftalen med vedhæftede bilag er bindende for lejer ved dennes
        underskrift på nærværende aftale og for telia finans, når aftalen er underskre-
        vet af denne. aftalen gælder kun under forudsætning af, at bestilling afgivet af
        telia finans overfor leverandøren vedrørende det lejede, opfyldes. lejer erklæ-
        rer at have udført sådan undersøgelse af det lejede, som efter sædvanlig han-
        delsbrug bør foretages ved modtagelse af gods. lejer er særlig opmærksom på,
                                          - 3 -
     at telia finans ikke bærer ansvaret for fejl eller mangler ved det lejede, skader
     på det lejede, forsinkelser i leveringen af det lejede, det lejedes anvendelighed
     og/eller egnethed m.m., jfr. alm.bet. pkt 2, 5 og 9. opmærksomheden hen-
     ledes i øvrigt på alm. bet. pkt 11 vedrørende maksimering af telia finans’
     ansvar.”
af de almindelige betingelser fremgår
     ”…
     3.1 levering af det lejede sker direkte fra leverandøren til lejer. den aftalte le-
     veringsdag er den dag, hvor leverandøren i henhold til aftalen skal holde det le-
     jede klar til afhentning. faktisk leveringsdag er den dag, hvor leverandøren
     faktisk leverer det lejede på den aftalte adresse.
     ...
      3.4 såfremt den faktiske leveringsdag indtræffer senere end den aftalte leve-
     ringsdag, foreligger der forsinkelse og telia finans skal straks underrettes her-
     om.
     …
     9. ansvar for forsinkelse, mangler og produktansvar
     9.1 lejer kan ikke rejse krav af nogen art overfor telia finans i forbindelse
     med forsinkelse som konstateres i medfør af pkt. 3 overfor.
     9.2 lejer bærer risikoen for, at det lejede med hensyn til konstruktion, holdbar-
     hed og øvrige egenskaber stedse svarer til lejers formål og har den forudsatte
     brugbarhed. telia finans er ikke ansvarlig for nogen form for mangler ved det
     lejede.
     ...
     9.4 såfremt det lejede er mangelfuldt eller i øvrigt ikke opfylder de af lejer for-
     udsatte krav, er lejer berettiget eller efter telia finans’ bestemmelse forpligtet
     til for egen regning at forhandle med eller om nødvendigt foretage fornødne
     retsskridt mod leverandøren eller producenten i denne forbindelse. eventuelle
     udgifter påført telia finans i denne anledning afholdes af lejer. telia finans
     foretager opgørelse i henhold til pkt. 10.5, således at lejer godskrives eventuel-
     le indkomne beløb, herunder erstatningsbeløb, såfremt købet annulleres eller
     hæves. såfremt købet fastholdes, og der opnås forholdsmæssigt afslag eller er-
     statning, tilkommer fordringen telia finans. lejer godtgøres herefter eventuel-
     le modtagne beløb ved en af telia finans nærmere fastsat regulering af fremti-
     dige lejeafgifter i lejeperioden.
     10. ophævelse, ophør m.v.
     10.5 ved aftalens ophævelse er telia finans berettiget til omgående betaling af
     de i henhold til aftalen forfaldne lejeafgifter og andre forfaldne betalinger, her-
     under f.eks. transportforsikring, emballage, fragt, omkostninger ved tilbagele-
                                            - 4 -
        vering af det lejede, omkostninger ved telia finans’ kreditvurdering af lejer,
        udgifter afholdt af telia finans overfor leverandøren, til det offentlige eller
        tredjemand m.v. herudover skal lejer til telia finans betale et beløb svarende
        til summen af samtlige lejeafgifter og eventuelle andre aftalte vederlag for den
        resterende lejeperiode samt et beløb svarende til den værdi, det lejede ville ha-
        ve haft ved lejeperiodens udløb – alt diskonteret til værdien på dagen for op-
        hævelsen med den af danmarks nationalbank på ophævelsestidspunktet fast-
        satte officielle diskonto. det skal dog i forbindelse med denne opgørelse god-
        skrives lejer det beløb, som telia finans’ salg af det lejede til tredjemand kan
        indbringe, med fradrag af efter telia finans’ skøn fastsatte rimelige salgsom-
        kostninger og omkostninger til evt. reparation af det lejede.
        11. erstatningsansvarets omfang
        11.1 telia finans har ikke noget ansvar for forsinkelse, mangler eller produkt-
        ansvar, jf. ovenfor pkt. 3 og 9. pålægges telia finans trods bestemmelserne i
        nærværende aftale ansvar overfor lejer er telia finans kun erstatningsansvarlig
        for lejers direkte tab og hæfter således aldrig for drifstab, avancetab, tab af data
        eller andet indirekte tab hos lejer. telia finans’ erstatningsansvar i forhold til
        lejer kan uanset tabets årsag eller karakter maksimalt udgøre det højeste af 1)
        15% af den i aftalen fastsatte værdi af det lejede eller 2) kr. 100.000.
        11.2 telia finans har, hvor ikke andet udtrykkeligt følger af nærværende aftale
        (herunder disse almindelige betingelser) krav på erstatning for sit direkte tab
        (herunder tabt fortjeneste på aftaler med lejer) ved lejers misligholdelse af den
        indgåede aftale.
         …”
kontraktstillægget dateret den 21. januar 2000 (sagens bilag 1a) er underskrevet af
tonni mikkelsen, sharp it partner, og stilet til nordvestjysk folkecenter, att. fru
leder ebba hummelshøj. det lyder således:
”sharp it partner vil løbende ændre nordvestjyske folkecente[rs] kontrakt, så de
ikke kommer til at betale mere end 53.984,00 kr. pr. år.
do[g] er der forbeholdt rentestigning, pristalsregulering, uforudsete udgifter samt
force majeure.
...”
i et tillæg til kontrakten dateret den 15. februar og underskrevet af tonni mikkelsen
hedder det at nordvestjysk folkecenter har fuld konverteringsret til andet sharp ud-
styr i hele lejeperioden, hvilket betyder at nordvestjysk folkecenter efter 2 år kan få
udskiftet maskinen til anden sharp kopimaskine, eller f.eks. få ændret deres kontrakt.
der er taget forbehold over for rentestigning, prisregulering, uforudsete udgifter samt
force majeure og en endelig kreditvurdering.
                                          - 5 -
i et brev af 18. maj 2000 fra sharp it partner til telia hedder det at leveringen ved
kontraktunderskrivelsen den 21. januar 2000 var aftalt til uge 6. sharp it partner
havde forlangt at få regnskab med henblik på en kreditvurdering. man fik regnskabet
den 25. februar 2000 efter flere rykkere. leveringen blev udsat til den 22. marts 2000
p.g.a. de hos nordvestjysk folkecenter ansatte, ebbas og susannes, ferie. endelig
hedder det at sharp ikke leverer maskinen med netkort, ”og dette er ebba og su-
sanne indforstået med, idet de gerne ville ”lære” maskinen at kende inden den skulle
sættes op til deres netværk”.
levering fandt sted den 22. marts 2000. i en leverancegodkendelse underskrevet af
ebba hummelshøj hedder det i den fortrykte tekst at lejeren har indgået lejeaftale
med telia vedrørende det lejede. ”lejer erklærer at have udført sådan undersøgelse
af det lejede som efter sædvanlig handelsbrug bør foretages ved modtagelse af gods.
lejer bærer risikoen for at det lejede med hensyn til konstruktion, holdbarhed og
øvrige egenskaber svarer til lejers formål og har den forudsatte brugbarhed. telia
finans er ikke ansvarlig for nogen form for mangler ved det lejede. undertegnede
godkender leveringen, at lejeperioden kan påbegyndes, og at telia finans kan foreta-
ge fuld betaling til leverandøren”.
sharp sendte herefter faktura til telia den 24. marts 2000 vedrørende en kopimaskine
ar 405 på kr. 368.126,00, med tillæg af fragt og moms, i alt kr. 464.532,50.
samme dag sendte telia et brev til nordvestjysk folkecenter med overskriften ”vel-
kommen hos sharp it finans” og med angivelse af kontraktsbetingelserne og for-
sikrings- og serviceforhold.
nordvestjysk folkecenter besvarede brevet af 24. marts 2000 med et brev af 7. april
2000, underskrevet af lars christian christensen, hvori det hedder: ”som svar på
deres brev af 24. marts 2000, skal vi gøre dem opmærksom på, at vi har opsagt leje-
aftale dk 110394 mellem sharp it-partner og nordvestjysk folkecenter for vedva-
rende energi samt hvad der måtte være af service- og forsikringsaftaler på sharp ar-
405...”
i et brev af samme dag, den 7. april 2000, til winkelhorn – it partner i/s skrev
nordvestjysk folkecenter ved lars christian christensen:
                                         - 6 -
”vi skal hermed gøre dem opmærksom på, at nuværende leasingaftale på ... og ...
ønskes indfriet.
serviceaftale nr. ...vedrørende ovenstående maskiner ønskes ligeledes opsagt.
lejeaftale dk 110394 vedrørennde sharp ar-405 ... opsiges hermed.”
den 2. maj 2000 bekræftede telia modtagelsen af brevet af 7. april 2000 og anmo-
dede om indbetaling af kr. 519.661,25 inkl. moms. telia fastholdt kravet i brev af 4.
august 2000 i hvilket der bl.a. henvises til en telefonsamtale den 30. juni 2000 og et
brev af 12. juli 2000.
i brev af 18. august 2000 til sharp it partner gjorde nordvestjysk folkecenters ad-
vokat gældende at leverancen ikke havde været kontraktsmæssig. levering skulle
have fundet sted i uge 6, og det var ikke sket. der var endvidere indgået en mundtlig
aftale om 14 dages returret, senest bekræftet af tonni mikkelsen i forbindelse med
leveringen den 22. marts 2000. da man fra nordvestjysk folkecenters side ikke kun-
ne afvente de angivne forsinkelser, havde man indgået kontrakt til anden side hvilket
man havde meddelt sharp it partner. genpart af brevet blev sendt til telia.
                                                                                       formateret: dansk
forklaringer
preben maegaard har forklaret at nordvestjysk folkecenter er en privat selvejende
institution der modtager statstilskud. omsætningen er på ca. 10 mio. kr. om året. der
er 26 ansatte.
nordvestjysk folkecenter havde brugt sharp maskiner i en årrække. man havde be-
hov for en maskine der kunne kobles til netværket. sharp it partner der kom på
salgsbesøg, anbefalede at købe nye maskiner. der ville være problemer med at koble
de eksisterende på. han bad bogholderen, ebba hummelshøj, og administratoren,
n.e. kristensen, om at gå videre med sagen. det var en betingelse at maskinen ikke
var dyrere end den de allerede havde.
han beskæftigede sig ikke med i kontraheringen i detaljer. han var dog klar over at
levering skulle ske i uge 6.
                                          - 7 -
da maskinen ikke blev leveret i februar, spurgte han om grunden hertil, men det
kunne hans medarbejdere ikke svare på. han fik på et tidspunkt at vide at levering
var blevet udsat til den 3. marts 2000, og at to af hans medarbejdere ønskede at være
til stede ved leveringen.
maskinen ankom den 22. marts 2000 leveret af en fragtmand. hans medarbejdere
oplyste at tonni mikkelsen ville komme i løbet af tre dage for at koble den til net-
værket. det skete ikke, og lars christian christensen spurgte hvad de skulle gøre.
lars foreslog at bruge en anden leverandør. vidnet bad ham om at finde ud af noget
på samme økonomiske vilkår.
den 28. marts 2000 meddelte lars at xerox var i stand til at levere en maskine på de
ønskede vilkår. maskinen blev leveret den 30. marts 2000 og opkoblet den følgende
dag.
han talte med lars om at de skulle opsige aftalen med sharp, og at sharp måtte hen-
te deres maskine. sharp-maskinen blev sat til side og senere afhentet. lars christen-
sen, ebba hummelshøj og en tredje medarbejder, susanne nørmølle har haft møde
med tonni mikkelsen og har meddelt vidnet at de fik tilsagn om 14 dages returret.
tonni mikkelsen har forklaret at han efter ansættelse hos winkelhorn og sharp blev
selvstændig i 1999. sharp it partner lever af at sælge kopimaskiner, skaffe finansie-
ringsselskab og sælge serviceaftaler. han kom i forbindelse med nordvestjysk fol-
kecenter i 1999. han kunne se at der var muligheder for begrænsning af centrets sto-
re serviceomkostninger. han drøftede spørgsmålene med ebba hummelshøj der stod
for det økonomiske. han havde endvidere møde med hende og nogle medarbejdere
der alle var interesserede i nyt udstyr der gennem centralisering kunne medføre at
man kunne spare printere.
de havde drøftelser gennem nogen tid. vidnet kører meget i området og stak af og til
hovedet ind for at høre hvordan det gik. ebba hummelshøj var meget interesseret,
men havde svært ved at gennemskue tallene. vidnet opfordrede hende til at rådføre
sig med n.e. kristensen der var revisor. han havde møde med ebba hummelshøj og
n.e. kristensen den 21. januar 2000. de blev enige, og vidnet gav dem kontraktsud-
                                          - 8 -
kastet som de gennemlæste og tiltrådte. n.e. kristensen gav udtryk for at det var
mange penge, men de var givet godt ud, da købet ville føre til besparelser.
de særlige vilkår i lejeaftalen er indsat af vidnet. vilkårene betyder at sharp it
partner overtog de forpligtelser der lå hos leasingfyn som sharp it partner tidligere
havde benyttet som finansieringsselskab.
tillægget til kontrakten skal forstås sådan at han vil holde øje med kontrakten, lige-
som ved overvågning af huslån, og være behjælpelig med ændringer eller anden fi-
nansiering hvis der viser sig mulighed herfor.
vidnet gav hverken ved kontraheringen eller ved nogen anden lejlighed tilsagn om
14 dages returret.
vidnet orienterede i forbindelse med kontraktsindgåelsen om at nordvestjysk folke-
center ville blive kontaktet med henblik på levering, for sharp it partner er ikke
lagerførende. han skulle også i forbindelse med finansieringsselskab for at få centret
kreditgodkendt og skulle i forbindelse med winkelhorn for at få etableret serviceaf-
tale.
telia var forbeholden på grund af nordvestjysk folkecenters økonomi. han fik et
regnskab fra centret, men det var for gammelt. han bad om et nyt regnskab og fik det
efter en måneds tid. telia var fortsat noget bekymret, men endte med at acceptere at
finansiere. vidnet kan ikke huske hvornår telia godkendte at finansiere.
på grund af ferie og ansættelse af lars christensen som edb-mand gik der lidt tid
med at få leveret. der var ingen forsinkelse af betydning i forhold til andre leverin-
ger, når man taget hensyn til problemerne med at få regnskaber og afviklet ferier.
maskinen blev sat op den 22. marts 2000, og han fik leveringen godkendt straks. han
aftalte med susanne og ebba hummelshøj at der skulle foretages netopkobling sene-
re. han talte også om netopkobling med lars der gerne ville være med når winkel-
horn foretog netopkobling.
nils erik kristensen har forklaret at han har været administrator for nordvestjysk
folkecenter gennem en årrække. han er deltidsansat; ansættelsesforholdet er under
                                           - 9 -
nedtrapning. han varetager regnskaber og kontrol af administrationen. han har ikke
nærmere erindring om sin deltagelse i forhandlingerne om anskaffelsen af den nye
kopimaskine. han bekræfter at have skrevet under på lejeaftalen i forbindelse med
mødet den 21. januar. levering blev aftalt at skulle finde sted i uge 6.
han er bekendt med at levering skete den 22. marts, og at opkobling skulle ske nogle
dage senere, men efter aftalen den 21. januar beskæftigede han sig ikke med sagen,
bortset fra at han så fakturaerne.
susanne nørmølle har forklaret at hun er kontorassistent og receptionist og også
arbejder i bogholderiet i nordvestjysk folkecenter hun deltog ikke i forhandlingerne
om anskaffelsen af den nye sharp. hun hørte om kontrakten og om at levering skulle
ske i uge 6. hun havde ferie i uge 7, og ebba havde ferie i uge 8 og uge 9. maskinen
dukkede op den 22. marts. vidnet var tilstede i receptionen da fragtmanden kom med
maskinen. dagen efter kom tonni mikkelsen for at instruere om maskinens brug.
der var flere spørgsmål tonni ikke kunne svare på. han måtte ringe til leverandøren
for at få svar på nogle af dem. de andre spørgsmål måtte de stille til teknikeren som
ville komme i løbet af 3 dage. der kom imidlertid ikke nogen tekniker. vidnet ved
ikke om der er rykket. tonni sagde at der var fuld returret i 14 dage efter opkobling.
vidnet er sikker på at returretten skulle gælde fra opkoblingen, som imidlertid aldrig
fandt sted.
der kom en ny maskine fra anden leverandør den 28. marts 2000. aftalen om denne
maskine blev indgået af lars christian. den nye maskine kørte efter et teknikerbesøg
den 30. marts 2000.
ebba hummelshøj har forklaret at hun er bogholder på folkecenteret. hun var til
stede da lejeaftalen blev underskrevet. indtil da var det udelukkende hende som
varetog forhandlingerne. n.e. kristensen var også tilstede ved underskrivelsen.
baggrunden for tillægget til kontrakten var at der var ikke penge til mere på budget-
tet end til betaling af ca. 54.000 kr. tonni mikkelsen mente nok at kunne sætte det
sammen for dem, så det løb rundt. de skulle have en check på differencen mellem
årslejen på 12 x 5.775 kr. og 53.984 kr. det vil sige at de skulle have et tilskud på
15.000 kr. hun fik også et stykke papir på dette.
                                          - 10 -
nogle dage efter kontraktsindgåelsen bad tonni mikkelsen om at få et regnskab for
centret. vidnet ville ikke udlevere et regnskab, hun har sandsynligvis henvist til
banken. hun ved at susanne mens vidnet holdt ferie, sendte et regnskab til tonni
mikkelsen.
da hun kom tilbage fra ferie, var de andre ved at være trætte af det. lars christian
christensen begyndte at forhandle med andre virksomheder.
hun kan ikke huske om hun rykkede for levering af maskinen før sin ferie i uge 8 og
i uge 9.
maskinen kom den onsdag den 22. marts 2000, og vidnet underskrev leverancegod-
kendelsen uden at læse den igennem. tonni mikkelsen kom dagen efter for at instru-
ere. der skulle en tekniker til for at koble maskinen til nettet. han skulle komme tre
dage senere, men kom aldrig. på det tidspunkt havde lars christian overtaget sagen.
han underskrev kontrakten med rank xerox tirsdag den 28. marts 2000, og levering
skete den 30. marts.
n.e. kristensen og hun indgik en mundtlig aftale med tonni om fuld returret fordi
det var en helt ny maskine. tonni fornyede løftet senere således at der blev fuld
returret efter opkobling. maskinen blev afhentet i uge 15.
procedure
telia
maskinen blev udlejet på de vilkår der er angivet i aftalen, og leverancen blev
godkendt uden forbehold. en indsigelse om for sen levering er fortabt ved under-
skrivelse af leverancegodkendelsen. det bestrides i øvrigt at der forelå en forsinkelse
som telia skal bære ansvaret eller risikoen for. en forsinkelse fra uge 6 (7.-11.
februar 2000) til den 22. marts 2000 skyldes vanskeligheder med at få regnskabs-
mæssige oplysninger til brug for kreditvurdering, afholdelse af ferie m.v.
kravet er ikke bestridt beløbsmæssigt. der er foretaget den i aftalen fastsatte tilbage-
diskontering, jf. pkt. 10.5.
                                           - 11 -
nordvestjysk folkecenter kunne have begrænset sit tab væsentligt ved at betale, i
hvilket tilfælde ejendomsretten var overgået til centret. det beror på centrets ensidige
dispositioner at man indgik aftale til anden side og blot lod telia afhente maskinen.
der er ikke ført bevis for en aftale om 14 dages returret. det ville også have formod-
ningen imod sig af økonomiske grunde. en returret måtte i givet fald gælde fra den
22. marts. da ophævelsen kom frem den 7. april, er returretten gjort gældende for
sent. tillægget til kontrakten kom først til telias kendskab få dage før domsfor-
handlingen. det kan af den grund ikke bruges mod telia. det kan efter sit indhold
heller ikke bruges mod telia. det er en aftale mellem nordvestjysk folkecenter og
sharp it partner om en form for gældsovervågning som er telia uvedkommende.
nordvestjysk folkecenter
der er identitet mellem sharp it partner og telia. det er sharp it partner der sælger
en maskine til nordvestjysk folkecenter og skaffer finansiering fra telia, men det
fører ikke til at telia får bedre ret end sharp it partner, jf. gældsbrevslovens § 27.
telia har modtaget kontrakten af 21. januar 2000 og burde ved læsning af denne
blive klar over at der var et selvstændigt tillæg til denne, nemlig sagens bilag 1a som
viser den besked maegaard havde givet til sine medarbejdere - at det ikke måtte
koste mere. dette burde telia have bragt på det rene, så havde de været klar over
hvilke sideaftaler deres partner eller fuldmægtig, sharp it partner, havde lavet.
hvis der ikke er identitet mellem telia og sharp it partner, må forholdet opfattes
som et fuldmagtsforhold: telia sender en fuldmægtig, og så hæfter telia for de
dispositioner som fuldmægtigen foretager.
der må lægges afgørende vægt på forklaringerne om 14 dages returret. det er hvad
troværdige vidner har forklaret. fristen er aldrig begyndt at løbe fordi der ikke er
leveret udstyr der kan fungere. opsigelsen er sendt til telia, men vedrører bl.a.
lejeaftalen mellem nordvestjysk folkecenter og sharp. det kan nordvestjysk
folkecenter ikke kritiseres for. telia og sharp it partner har selv bidraget til at skabe
uklarheder om partsforholdene, se således velkomstskrivelsen af 24. marts 2000.
                                           - 12 -
hvis retten kommer frem til at telia skal have medhold, skal sharp it partner dække
tabet for nordvestjysk folkecenter. det er dem der har påført folkecenteret et tab ved
ikke at overholde de aftaler, tillægsaftaler og leveringsbetingelser der er aftalt.
sharp it partner
aftalen som kom i stand efter en længere tids forhandlinger mellem parterne inde-
bærer en ganske normal leasing af fotokopimaskinen med levering fra sharp it
partner og finansiering fra telia.
tillægget til kontrakten er et udtryk for at man fra sharp it partners side er interes-
seret i at handle. tillægsaftalen blev uden praktisk betydning fordi nordvestjysk
folkecenter opsagde leasingaftalen kort efter levering. der foreligger ikke forsinkel-
se som sharp it partner eller telia skal bære risikoen eller ansvaret for. det er klart
at der til brug for en finansiering skal forelægges regnskaber, og de blev forsinket til
slutningen af februar. derefter kom der ferier der sinkede leveringen. i øvrigt er
sharp it partner ikke på noget tidspunkt blevet gjort opmærksom på at leveringen
efter nordvestjysk folkecenter opfattelse var forsinket.
leverancegodkendelsen blev underskrevet uden forbehold, og det gav grønt lys for
udbetalingen af beløbet. godkendelsen må indebære at eventuelt berettigede indsi-
gelser om forsinkelse er gået tabt.
det bestrides at der er indgået en aftale om 14 dages returret. i øvrigt er der annul-
leret for sent i forhold til leveringen som skete den 22. marts 2000.
rettens afgørelse
forholdet mellem telia og nordvestjysk folkecenter
nordvestjysk folkecenter og telia har indgået sædvanlig leasingkontrakt som blev
tiltrådt af parterne hhv. den 21. januar 2000 og 24. marts 2000. hverken på grundlag
af de fremlagte dokumenter eller efter de under sagen afgivne forklaringer kan det
lægges til grund at sharp it partner aps handlede som fuldmægtig for telia.
under hensyn til det oplyste om fremskaffelse af oplysninger til brug for kreditgod-
kendelse, medarbejdernes afholdelse af ferie hos nordvestjysk folkecenter og mang-
lende reklamation over forsinkelse er leveringen af kopimaskinen den 22. marts 2000
                                           - 13 -
ikke sket for sent. hertil kommer, at leverancegodkendelsen blev underskrevet uden
forbehold af nordvestjysk folkecenter ved tonni mikkelsens besøg på virksomhe-
den den 23. marts 2000.
efter kontraktens sædvanlige leasingbetingelser har telia herefter krav på betaling af
den resterende del af leasingydelserne. da kravet ikke er bestridt beløbsmæssigt,
giver retten telia medhold i selskabets principale påstand.
forholdet mellem nordvestjysk folkecenter og sharp it partner
nordvestjysk folkecenter har gjort gældende, at tonni mikkelsen for sharp it
partner gav 14 dages returret på kopimaskinen.
der foreligger ingen skriftlig aftale om 14 dages returret, selv om andre kontraktstil-
føjelser blev udfærdiget skriftligt, jf. bilag 1a og ebba hummelshøjs forklaring om
tilbagebetaling i henhold til rabatordning. intet i det fremlagte materiale tyder på at
en sådan aftale er indgået. der henvises således ikke hertil i opsigelsesskrivelsen af
7. april 2000 fra nordvestjysk folkecenter. efter tonni mikkelsens forklaring er der
ikke er afgivet et sådant løfte. på baggrund heraf kan retten ikke lægge til grund at
sharp it partner har givet nordvestjysk folkecenter løfte om en 14 dages returret og
så meget desto mindre en returret som først skulle løbe efter at kopimaskinen var
blevet koblet til netværket.
kontraktens bilag 1a kan ikke anses for andet end et tilsagn om at medvirke til ny
finansiering.
herefter er der ikke grundlag for at pålægge sharp it partner aps at friholde nord-
vestjysk folkecenter for den forpligtelse som påhviler det overfor telia finans dan-
mark.
herefter frifindes sharp it partner aps.
telia finans danmark har under proceduren erklæret at kopimaskinen er i deres
varetægt, og at den vil blive udleveret til nordvestjysk folkecenter mod opfyldelse af
telia finans danmarks krav. der gives derfor telia medhold i selskabets krav,
                                       - 14 -
således at betaling skal ske mod udlevering til nordvestjysk folkecenter af 1 stk.
sharp ar-405 med duplex, feeder, sortering og netkort.
                                 thi kendes for ret:
nordvestjysk folkecenter skal inden 14 dage til telia finans danmark, filial af telia
finans ab sverige, betale kr. 414.345,00 med tillæg af moms kr. 103.586,00, i alt
kr. 517.931 med tillæg af procesrente fra sagens anlæg den 13. september 2000, mod
udlevering til nordvestjysk folkecenter af 1 stk. sharp ar-405 med duplex, feeder,
sortering og netkort.
sharp it partner aps frifindes for de af nordvestjysk folkecenter nedlagte påstan-
de.
i sagsomkostninger skal nordvestjysk folkecenter inden 14 dage betale kr.
43.335,00 til telia finans danmark, filial af telia finans ab sverige, og kr.
30.395,00 til sharp it partner.
                                    jens feilberg
 jens fehrn-christensen                                                 aksel gybel
                                        (sign.)
                                    ___ ___ ___
            udskriftens rigtighed bekræftes. sø- og handelsretten, den
                                         p.j.v.
